
Gan ddefnyddio’r proffil disgybl a roddir, nodwch sut y gellid cwrd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.

Wrth edrych ar broffil disgybl Ella gallwn gynllunio ffyrdd i'w helpu wrth hybu tyfiant gwybyddol, emosiynol a chymdeithasol. Er mwyn wneud hyn byddai’n cyfeirio at Ddamcaniaethwyr priodol megis Damcaniaeth Gwybyddol Piaget, Damcaniaeth Ymlyniad John Bowlby a Damcaniaeth Datblygiad Diwylliannol-Cymseithasol Lev Vygotsky yn ogystal â mwy. Gan gofio fod pob plentyn yn unigryw, mae yna lawer o’r Damcaniaethau yn gallu awgrymu rhesymau am ymddygiad plant sy'n ein helpu ni i ddeall pam maen nhw'n gwneud pethau. Mae'n bwysig fod gan athrawon dealltwriaeth o ddatblygiad plant er mwyn gallu addysgu’r unigolion ar lefel sy’n addas iddyn nhw. Mewn geiriau arall os ydyn yn ceisio esbonio sut mae adio a thynnu rhifau yn fathemateg, mae’n rhaid bod ymwybyddiaeth rhifau a chyfri gyda’r unigolyn yn gyntaf. Gwelir tystiolaeth o hyn yn Ddamcaniaeth Gwybyddol Piaget:
Children’s understanding, according to Piaget, did not result from learning the number labels, but from the realisation that the number of objects in a set was invariant (did not change) unless objects were added or taken away. Adding and taking away are actions that modify quantities. 
(Oates a Grayson, 2004, t. 268)
Mae’n edrych fel bod angen bach o help gyda datblygiad gwybyddol Ella o’r rhan ei gallu i gyfrif ond yn debyg mae’n gallu defnyddio ymwybyddiaeth ofodol i roi posau at ei gilydd. Mae hyn yn awgrymu i fi efallai fod hi’n fwy cyfforddus i gyfri gwrthrychau o’i dewis hi, efallai fod hi ddim yn hoffi’r gwrthrychau mae’n cael ei ofyn i gyfri ac felly yn gwrthod i wneud hynny. Y syniad yw bod hi’n cael bach fwy o ryddid i wneud dewisiadau ei hun, “even young people enjoy having a role in decision making” (Lindon, 2006, t. 61). Efallai byddai cyfarfod gyda’i rhiant/rhieni er mwyn ddarganfod mwy o’i diddordebau adref fel ei fod yn gallu addysgu dan arweiniad y plentyn ac yn gallu helpu i hybu’r datblygiad. Welwn dystiolaeth o’r hyn yn cael ei ddefnyddio yn brofiad mewn Ysgol Pontio. Yn yr ysgol hon maen nhw’n defnyddio elfen o Addysgeg Ddemocratig sef yn syml triongli gwybodaeth gyda’r athrawon, y plentyn a hefyd y rhiant. Mae’r dull hyn wedi llwyddo yn y gorffennol: “Teachers implementing a democratic pedagogy not only seek classrooms of open dialogue, they also encourage critical student feedback on traditional aspects of school” (Poduska, 1996; MacMath, 2008, t. 9). Mae’r Damcaniaethwr John Dewey yn sôn am ei syniad, er mwyn i unigolyn cael y gallu i ddeall rhywbeth, mae’n rhaid gweld sut mae’r ddealltwriaeth yn cyfuno gyda phethau arall a sut mae’n cyfuno gyda digwyddiadau (Schutz, 2001: 269; Shute a Slee, 2015, t. 147). Ar y llaw arall, mae’r erthygl gan Guiliana Liberto ar addysgu wrth ddilyn arweiniant y plentyn a’r effaith o reoliadau yn gallu creu rhwystr anfanteisiol ar rhai unigolion. Yn ei ymchwiliad mae’n darganfod fod dilyn arweiniant y plant wedi’i ysbrydoli gan ddiddordeb yn lliniaru anawsterau dysgu.
Less flexible regulatory policies and processes impacted negatively on student learning by restricting the opportunity for child-led, interest-inspired learning. Some learners require a different approach to be successful. 
(Liberto, 2016, t. 8)
O ganlyniad i hyn nodwyd fod y dysgu’n llai effeithiol ac yn peryglu lles y plentyn. Nid yw’r proffil disgybl yn sôn am fod ganddi hi anawsterau dysgu ond nid yw’n arfer da i anwybyddu’r ffaith gall hwn fod wedi cael ei diystyru cyn nawr. Mae’r Damcaniaethwr Jerome Bruner yn awgrymu dylai addysgwyr edrych am adnoddau pedagogaidd i helpu unigolion sy’n datblygu’n fwy araf (Sutherland, 1992, t. 58). Yn ôl llyfr gan Nanna Ryder, mae anawsterau dysgu yn cael ei dosbarthu fel hyn; anawsterau cymedrol, anawsterau dysgu dwys, anawsterau dysgu difrifol ac anawsterau dysgu penodol. Efallai byddai’n fantais i Ella os ydyn yn canolbwyntio ar y posibilrwydd fod ganddi hi anhawster cymedrol lle mae’n cael ei ddisgrifio fod gan unigolyn sgiliau anaeddfed o gymdeithasu ac maen nhw’n gweld hi’n anodd meistroli sgiliau rhifedd a llyrennedd sylfaenol, fod eisiau cefnogaeth gyda gweithgareddau archwilio neu ddatrys problemau a rhai anhawster sgiliau echyddol (Buttriss & Callander, 2008; Ryder, 2013, tt. 16-17). Mae hyn yn swnio bach fel Ella os ydyn yn edrych nôl ar ei broffil disgybl. Er mwyn helpu Ella, efallai byddai’n fuddiol os ydyn yn creu strategaethau amlsynhwyraidd gan gofio fod y tasgau wedi’i osod ar ei lefel hi yn gweithio. Mae hefyd yn bwysig er mwyn ddatblygu hunan-barch i ganmol ei hymdrechion wrth gyflawni’r tasgau hyn. Welwn dystiolaeth o hyn yn yr Ysgol Pontio lle'r oedd yna dwba yn llawn reis lliwgar yn yr ystafell er mwyn i’r plant ddefnyddio brwsh paent a chreu symbolau rhifau yn y reis, roedd hefyd rhifau wedi’i osod yn y reis er mwyn i’r plant ei gopïo. 
Mae Piaget yn awgrymu fod unigolion yn symud trwy gamau o lai gwybyddol hyd at gam mwy aeddfed o weithio. Mae yna 4 cam yn y Ddamcaniaeth yma sef y Cam Sensorimotor (0 – 2 oed), y Cam Cyn-weithredol (2 – 7 oed), y Cam Gweithredu Concrit (7 – 11 oed) ac yn olaf, y Cam Gweithredu Ffurfiol (11 – oedolyn) ac o hyn gallwn weld fod Ella yn y Cam Cyn-weithredol, sef lle y dylai fod yn ôl ei hoedran hi. Yn amlwg mae’r bwlch oedran yn fawr pan rydu’n ni’n cymryd mewn i ystyriaeth cymaint mae’r plentyn yn newid o ddwy flwydd oed hyd at 7 mlwydd oed. Yn fwy na hyn, mae’r unigolyn yn ymwneud yn weithredol gyda mynd ar drywydd gwybodaeth ei hun a cheisio deall y byd maen nhw’n byw ynddo. (Shute a Slee, 2015, t. 73). Yr awgrym yw, os nid yw Ella yn cael symbyliad yn ardal benodol efallai bydd hi’n ad lithro yn ôl. (Sutherland, 1992, t. 24). Er mwyn helpu Ella cyrraedd y brig o’i gallu, mae Piaget hefyd yn dadlau fod yn rhaid i’r amgylchedd dysgu fod mor ysgogol â phosib er mwyn helpu unigolyn fod yn llwyddiannus (Sutherland, 1992, t. 58). Efallai dylai athro/awes Ella trefnu’r amgylchedd dysgu mewn ffordd byddai’n fwy buddiol iddi hi, mae hyn yn haws wrth ddefnyddio’r elfen o Addysgeg Ddemocratig fel oeddwn yn sôn am yn gynharach. Er hyn, mae yna rhai Damcaniaethwyr fel Gardner yn dadlau fod cyfeirio at y dilyniant o’r camau yn Ddamcaniaeth Piaget yn pwysleisio nid yw ymagwedd cyfnod neu oedran cyffredinol yn wybyddus o’r rhan mae gwahaniaethau unigol mewn ffactorau amgylcheddol a meddyliol yn chwarae wrth lunio ymddygiad unigolion. (Gardner, 1979; Shute a Slee, 2015, t. 73). Yn ogystal i hyn, mae’r Damcaniaethwr Warner gyda'i gefndir yn fioleg ac anthropoleg yn dadlau fod datblygiad yn gyfeiriadol, wedi’i thanategu gan ganllaw goroesi sylfaenol a’r awydd i wybod. Mae’n rhannu diddordeb gyda Piaget wrth gyfrannu rhesymau am ddatblygiad plant, mae Warner yn rhoi fwy o sylw ar adnabod egwyddor tyfiant neu gyfarwyddiadau na disgrifio neu ddarganfod natur y camau (Shute a Slee, 2015, t. 60).
Yn debyg i’r hyn, mae Lev Vygotsky yn cytuno i raddau gyda Damcaniaeth Piaget ond yn gritigol ei fod yn anwybyddu’r ffaith fod gan swyddogaeth y meddwl cyfuniad cymdeithasol neu allanol. Mae’n debyg fod unigolion yn datblygu cysyniadau mwy systematig a fwy rhesymegol o ddeialog wrth helpwyr medrus (oedolyn neu blentyn mwy medrus). Mae’n pwysleisio fod iaith a phobl arall yn chwarae rôl allweddol bwysig mewn datblygiad gwybyddol unigolyn ac felly wrth helpu datblygiad cymdeithasol Ella byddai hyn hefyd yn helpu ei ddatblygiad gwybyddol. Mae Vygotsky hefyd wedi dod lan a’r Ddamcaniaeth Parth Dysgu Procsimol sef ardal lle mae’r plentyn angen bach o help i gyflawni tasg sy’n rhy anodd iddyn nhw wneud ar ben ei hun. Mae hefyd yn sôn am y term ‘Scaffaldi’ sy’n golygu fod yr helpwr yn newid lefel o gefnogaeth er mwyn gallu’r unigolyn i’w helpu i gyrraedd y terfyn uwch. Mae Vygotsky’n dadlau fod iaith a meddyliau yn chwarae rhan yn ddatblygiad plant gan ei fod nhw’n defnyddio iaith i ddatrys tasg, yn defnyddio iaith i gynllunio, arwain a monitro ei ymddygiad. (The Simple Life Channel, 2019). Er bod Ella yn anaml yn cychwyn siarad, mae ei phroffil disgybl yn dweud fod ganddi hi sgiliau gwrando da a’i fod yn ymateb os mae rhywun yn siarad â hi. Eto, os mae’r athro/awes yn creu amgylchedd dysgu ysgogol lle mae yna hefyd brif ffocws ar ei diddordeb, efallai byddai hyn yn annog ei ddatblygiad cymdeithasol.
Gallwn weld tystiolaeth o bwysigrwydd diddordeb plant trwy ein profiad mewn Ysgol Pontio lle maen nhw’n pwysleisio ar ddilyn llais y plentyn. Enghraifft o hyn oedd y thema yn nosbarth blwyddyn 2 sef ‘Y Ras’ lle'r oedd yr athrawes yn gallu cymryd y diddordeb oedd gan y plant ac yna’n gallu cynllunio tasgau ffocws fel adeiladu car rasio allan o “K’Nex”. Roedd modd i addysgu ymhellach wrth greu gweithgaredd lle'r oedd y plant yn gallu dysgu am ddisgyrchiant wrth adel car tegan i deithio o frig mainc bren i’r gwaelod. Roedd hefyd ardaloedd o amgylch y dosbarth yn rhoi’r cyfle i’r plant gyfoethogi’r ddarpariaeth oedd yn cydfynd gyda’r 4 diben sef Iola Iachus, Dafydd Datrys, Dilys Dinesydd a Cheri Creadigol. Rhain oedd yn cynrychioli’r 4 amcan creiddiol yn yr Ysgol yma. Mae hyn hefyd yn cydfynd gydag astudiaeth Bruner a’r cwricwlwm troellog ble mae’n dweud fod addysgu plant yn “broses weithredol gyda’r plentyn yn adeiladu ei wybodaeth o’i brofiadau ac o’i ymwneud â’i amgylchedd” (Siencyn, 2008, t. 126).
Wrth sôn am y pedwar diben, mae pwysigrwydd lles y plentyn yn dod o dan Iola Iachus. Welwn fod proffil disgybl Ella yn sôn hefyd am ei fod yn amharod i rannu adnoddau yn ystod gweithgareddau a hefyd ei bod hi ddim yn dangos gofal a pharch tuag at eraill yn gyson. Strategaeth oedd yn gweithio yn yr Ysgol Pontio oedd sesiynau ‘mwd mood’ sef yn gryno, sesiwn grŵp bach (3-4 plentyn) gan ddefnyddio pypedau i gynnal sgwrs am deimladau a’r effaith mae gweithredoedd nhw ei hunain a phobol arall yn ei effeithio ar ei theimladau. Mae’r plant yn y grŵp arsylwais yn cymryd tro i siarad wrth ddefnyddio teganau synhwyraidd ac oedd yn rhaid iddyn nhw rannu’r teganau yma gyda’i gilydd. Credaf byddai Ella yn buddio wrth sesiynau’n debyg i hyn er mwyn iddi ddysgu’n fwy am deimladau hi a phobl eraill pan mae hi’n amharchus neu’n gwrthod rhannu adnoddau ac yn y diwedd yn helpu gyda’i ddatblygiad emosiynol. Mae’r proffil disgybl hefyd yn nodi ei fod yn anhapus i wahanu oddi wrth ei mam bob bore. Mae hyn yn awgrymu i mi efallai fod ganddi faterion ymlyniad. Cafwyd y Ddamcaniaeth Ymlyniad ei gynnig gan John Bowlby sy’n credu fod unigolion wedi’i raglennu i oroesi gan ffurfio ymlyniadau o flaen llaw mor gynnar â phan gafwyd ei eni. Welwn o fideo gan Psych2Go fod yna pedwar math o ymlyniad sef; Ymlyniad Diogel, Ymlyniad Osgoi, Ymlyniad Amwys ac Ymlyniad Anhrefnus. O’r mathau yma credaf efallai fod Ella’n dangos tystiolaeth o Ymlyniad Osgoi gan ei fod yn edrych fel efallai ei bod hi ddim yn ymddiried yn ei mam i fod yna iddyn nhw. Yn ôl y fideo mae hyn yn gallu digwydd os mae’r plentyn ddim yn cael sylw cyson wrth iddyn nhw ddatblygu a thyfu sy’n cael effaith sylweddol ar ei ddatblygiad emosiynol (Psych2Go, 2017). Er mwyn helpu Ella efallai dylai’r athro/awes ofyn iddi helpu gyda thasgau penodol, trefnu gweithgareddau pâr neu mewn grŵp bach gydag oedolyn ac eto defnyddio trosiad i esbonio emosiynau (fel y strategaeth ‘mwd mood’) (Harris, 2018, t. 42).
Yn gryno, er mwyn helpu Ella a’i ddatblygiad gwybyddol a chymdeithasol dwi’n cytuno fod triongli gyda’r rhiant/rhieni a darganfod ei diddordebau yn mynd i’w elwa llawer iawn er mwyn helpu’r athro/awes gynllunio gweithgareddau sy’n mynd i ddal llais y plentyn. Mae’r dystiolaeth o fy arsylwadau mewn Ysgol Pontio yn cefnogi hyn. Hefyd o’r arsylwadau yn yr Ysgol Pontio credaf fod strategaeth fel y ‘mwd mood’ yn mynd i fod yn fuddiol i helpu Ella i gyfathrebu yn fwy ac i siarad am ei theimladau yn enwedig gan ddefnyddio pypedau a theganau synhwyraidd.  

